hotchpotch/miracl-hf-unified huggingface dataset:
लोकतंत्र का इतिहास
लोकतंत्र के उपयोग का इतिहास लंबा और ऊंचनीच से भरा हुआ है। भारत के प्राचीन गणतंत्रों अथवा यूरोप के एथेन्सी लोकतंत्र का इतिहास ही दो हजार वर्ष से भी अधिक पुराना है और हम देखते हैं कि उस काल के मानव समाज में भी लोकतंत्रीय संस्थाएं किसी-न-किसी रूप में विद्यमान थीं।
मानवीय गतिविधि जैसे-जैसे व्यापक रूप लेती गई, मानव दृष्टि में भी व्यापकता आती गई। नागरिक समाज निर्माण करने की आकांक्षा ने मनुष्य को लोकतंत्र की ओर अग्रसर होने के लिए प्रेरित किया क्योंकि यही ऐसी व्यवस्था है जिसमें सर्वसाधारण को अधिकतम भागीदारी का अवसर मिलता है। इससे केवल निर्णय करने की प्रक्रिया ही में नहीं अपितु कार्यकारी क्षेत्र में भी भागीदारी उपलब्ध होती है। अपने विकास क्रम के विभिन्न चरणों में लोकतंत्र ने भिन्न-भिन्न परिस्थितियों को अन्यान्य मात्रा में सुनिश्चित करने का प्रयास किया है।
बृहत्कथा
बृहत्कथा गुणाढ्य द्वारा पैशाची भाषा में रचित महाकाव्य है। 'वृहत्कथा' का शाब्दिक अर्थ है - 'लम्बी कथा'। इसमें एक लाख श्लोक हैं। इसमें पाण्डववंश के वत्सराज के पुत्र नरवाहनदत्त का चरित (कथा) वर्णित है। इसका मूल रूप प्राप्त नहीं होता किन्तु यह कथासरित्सागर, बृहत्कथामंजरी तथा बृहत्कथाश्लोकसंग्रहः आदि संस्कृत ग्रंथों में रूपान्तरित रूप में विद्यमान है। पंचतंत्र, हितोपदेश, वेतालपंचविंशति आदि कथाएँ सम्भवतः इसी से ली गयी हैं।
मूल बृहत्कथा वररुचि ने काणभूति से कही और काणभूति ने गुणाढ्य से। इससे व्यक्ति होता है कि यह कथा वररुचि के मस्तिष्क का आविष्कार है, जो संभवतः उसने संक्षिप्त रूप से संस्कृति में कही थी; क्योंकि उदयन की कथा उसकी जन्मभूमि में किवदन्तियों के रूप में प्रचलित रही होगी। उसी मूल उपाख्यान को क्रमशः काणभूति और गुणाढय ने प्राकृत पैशाची भाषाओं में विस्तावूर्वक लिखा। महाकवि क्षेमेन्द्र ने उसे बृहत्कथा-मंजरी नाम से, संक्षिप्त रूप से, संस्कृत में लिखा। फिर काश्मीरराज अनंतदेव के राज्य-काल में कथा-सरित्सागर की रचना हुई। इस उपाख्यान को भारतीयों ने बहुत आदर दिया और वत्सराज उदयन कई नाटकों और उपाख्यानों में नायक बनाए गए। स्वप्न-वासवदत्ता, प्रतिज्ञायौगंधरायण और रत्नावली में इन्हीं का वर्णन है। हर्षचरित में लिखा है—"नागवनविहारशीलं च माया मतंगांगान्निर्गता महासेनसैनिका वत्सपतिं न्ययशिंषु:।" मेघदूत ने भी– "प्राप्यावंतीनुदयनकथाकोविदग्रामवृद्धान्" और "प्रद्योतस्य प्रियदुहितरं वत्स-राजोत्र जहे" इत्यादि है। इससे इस कथा की सर्वलोकप्रियता समझी जा सकती है।
वररुचि ने इस उपाख्यान—माला को सम्भवतः 350 ई. पूर्व लिखा होगा। फिर भी सातवाहन नामक आंध्र-नरपति के राजपंडित गुणाढय ने इसे बृहत्कथा नाम से ईसा की पहली शताब्दी में लिखा। इस कथा का नायक नरवाहनदत्त इसी उदयन का पुत्र था।
भारत और यूरोप के सांस्कृतिक सम्पर्क
वैज्ञानिक समाज अब भारतीय तथा यूरोपीय संस्कृतियों के बहुत से समान या समरूप अवयवों को स्वीकार करने लगा है। इसकी शुरुआत वैयाकरणों ने की जब उन्हें भारतीय एवं यूरोपीय भाषाओं में बहुत कुछ साम्य के दर्शन हुए। इसके उपरान्त भारतविद्या के अध्येताओं (इण्डोलोजिस्ट) ने पाया कि यह साम्य दर्शन, मिथक और विज्ञान सहित अनेकानेक क्षेत्रों में है। इसके पूर्व यह माना जाता था कि भारत और यूरोप के बीच सम्पर्क बहुत नया (भारत के उपनिवेशीकरण से शुरू होकर) है। किन्तु पुरातत्व और मानविकी में नये अनुसंधानों ने यह साबित कर दिया है कि भारत और यूरोप के सम्पर्क अनादिकाल से आरम्भ होकर मध्ययुग होते हुए आधुनिक युग में भी रहा है।
रब से सोणा इश्‍क
रब से सोणा इश्क एक भारतीय हिन्दी धारावाहिक है, जिसका प्रसारण ज़ी टीवी पर १६ जुलाई २०१२ से शुरू हुआ। जय प्रोडक्शन जय मेहता द्वारा निर्मित है।
यह साहिबा, रणवीर और दलजीत और प्यार की ओर अपनी यात्रा की कहानी है।
साहिबा एक युवा पंजाबी लड़की जो उसे बचपन स्वीटहार्ट रणवीर, एक चमकीला चरित्र जिसका सपना जीवन में लंदन में बसने के साथ प्यार में पागल है। हमारे ३ नायक दलजीत, साहिबा के साथ प्यार में चुपके से है। वह एक और एक ही शहर है जो लंदन में अपनी उच्च शिक्षा का पीछा करने के लिए वापस आते हैं और अपने पैतृक शहर का विकास चाहता है से एक मेहनती लड़का अनाड़ी है।
सुंदर साहिबा शादी करने के बारे में रणवीर है, लेकिन भाग्य रणवीर की एक अजीब पटकथा में उसकी शादी के दिन पर गायब हो जाता है के रूप में वह लंदन में एक अचानक नौकरी की पेशकश हो जाता है। साहिबा लगता है कि रणवीर छोड़ने के लिए और बाद में चलाता दूर उसके जीवन के प्यार की तलाश में घर से लंदन के लिए उचित कारण था। इस शो साहिबा की यात्रा है जो उसे सजा पर टिकी है कि उनके प्यार असली है और हमेशा के लिए पिछले जाएगा निशान...साहिबा पंजाब के गलियों से देहाती में प्रेम खिलता है, राष्ट्रीय सीमाओं के बंधन में नहीं बंधा है और सपनों का शहर तक पहुँच जाता है -- उसके प्रेमी की खोज में लंदन!
श्री कल्याण महाविद्यालय, सीकर
श्री कल्याण महाविद्यालय, () संक्षेप में एस. के. कॉलेज, सीकर, सीकर जिले में स्थित सरकारी महाविद्यालय है। यह मानविकी, समाज विज्ञान, विज्ञान, वाणिज्य और कानून आदि विषयों में स्नातक और स्नातकोत्तर स्तर की शिक्षा और शोध कार्य में संलग्न राजस्थान के अग्रणी संस्थानों में से है। एस. के. कॉलेज शेखावाटी क्षेत्र की प्रमुख कॉलेज है। एस. के. कॉलेज को राष्ट्रीय मूल्यांकन एवं प्रत्यायन परिषद (NACC) ने A स्तर की मान्यता दी है।
श्री कल्याण महाविद्यालय की स्थापना 1920 में की गई थी। लेकिन वर्तमान कॉलेज 1954 में अस्तित्व में आया।
एस. के. कॉलेज एक सह - शिक्षात्मक, सरकारी वित्त पोषित स्नातकोत्तर महाविद्यालय है, जो  शेखावाटी विश्वविद्यालय, सीकर से संबद्ध है। वर्तमान में कॉलेज स्नातक स्तर पर विज्ञान, वाणिज्य, सामाजिक विज्ञान और मानविकी सहित 28 कार्यक्रमों की एक श्रृंखला प्रदान करता है। छात्र स्नातकोत्तर डिग्री में 11 विषयों की सारणी चुन सकते हैं और पीएच.डी. में 10 विषयों के लिए उल्लेखनीय सुविधाओं की एक व्यापक विषय श्रंखला चुन सकते हैं।
कॉलेज लाइब्रेरी में 95,000 किताबों का बड़ा संग्रह है जो की मानक संदर्भ स्रोतों के बारे में सीखने के केंद्र है। To reform future of students
उरगेन्च
उरगेन्च () मध्य एशिया के उज़बेकिस्तान देश के ख़ोरज़्म प्रान्त की राजधानी है। यह प्रसिद्ध बुख़ारा शहर से ४५० किमी पश्चिम में किज़िल कुम रेगिस्तान के पार आमू दरिया और शवत नहर के किनारे बसा हुआ है।
कृपया ध्यान दें कि यह शहर तुर्कमेनिस्तान के कोन्या-उरगेन्च शहर से भिन्न है। कोन्या-उरगेन्च, जिसे 'पुराना उरगेन्च' भी कहते हैं, आमू दरिया के किनारे बसा एक शहर था जो ख़्वारेज़्म की राजधानी भी था। १६वीं सदी में आमू दरिया के अचानक अपने रुख़ बदल लेने से यहाँ पानी नहीं रहा और निवासियों को अपना पुराना शहर छोड़ देना पड़ा। फिर दक्षिण-पूर्व में आधुनिक उरगेन्च शहर की नवस्थापना हुई। समय के साथ यह ख़ीवा ख़ानत​ का एक व्यापारिक केंद्र बन गया।
आधुनिक युग में उरगेन्च एक सोवियत-शैली का शहर है। सोवियत संघ ने आसपास के क्षेत्र में कपास की खेती पर ज़ोर दिया था इसलिए पूरे नगर की बत्तियों और मकानों पर कपास-सम्बन्धी आकृतियाँ और चित्र हैं। यहाँ एक स्मारक उन २० बच्चों के साम्यवादी (कोम्युनिस्ट) टोली को याद करता है जो १९२२ में सिर दरिया के किनारे बासमाची विद्रोहियों द्वारा मारे गए थे। यहाँ मुहम्मद अल-ख़्वारिज़्मी की भी एक प्रतिमा है जो इस क्षेत्र के ९वीं सदी के एक प्रसिद्ध गणितज्ञ थे। बहुत से सैलानी यहाँ से ३५ किमी दक्षिणपूर्व को स्थित ख़ीवा शहर में पर्यटन के लिए उरगेन्च से गुज़रते हैं।
टोटल रिकॉल
टोटल रिकॉल () २०१२ में बनी अमेरिका विज्ञान पर आधारित फ़िल्म है जो १९६६ में लिखी लघु कहानी "वि कैन रिमेम्बर ईट फॉर यु होलसेल" पर आधारित है जिसे फ़िलिप के. डिक ने लिखा था। १९९० में बनी इसी नाम की फ़िल्म के विपरीत इस फ़िल्म की कहानी में मंगल इ यात्रा नहीं है अपितु राजनैतिक उथल-पुथल की समस्याएं जोड़ी गई है। फ़िल्म में पाश्चिमात्य व पूर्वी संस्कृतियों का समागम है क्योंकि इसमें दो बड़े राष्ट्रों, नया शंघाई और यूरोअमेरिका के बिच शक्ति के लिएचल रही लड़ाई को दर्शाया गया है।
इसका निर्देशन लेन वाइज़मेन द्वारा व लेखनकार्य मार बौम्बैक, जेम्स वेंडरबिट और कर्ट विमर ने किया है। फ़िल्म में कॉलिन फैरल, केट बेकिंसेल, जेसिका बेल, ब्रयान क्रेन्स्टन, जॉन चो और बिला नाहिय मुख्य भूमिकाओं में है। इसकी घोषणा २००९ में की गई थी और इसे ५ अगस्त २०१२ को विश्वभर में रिलीज़ किया गया।
तरसेम सिंह
तरसेम सिंह धन्द्वर (जन्म २६ मई १९६१) या जिन्हें तरसेम के नाम से जाना जाता है, एक भारतीय निर्देशक है जिन्होंने कई फ़िल्मों, संगीत विडियों व विज्ञापनों को निर्देशित किया है।
स्थलीय ग्रह
स्थलीय ग्रह या चट्टानी ग्रह मुख्य रूप से सिलिकेट शैल अथवा धातुओ से बना हुआ ग्रह होता है। हमारे सौर मण्डल में स्थलीय ग्रह, सूर्य के सबसे निकटतम, आंतरिक ग्रह है।
स्थलीय ग्रह अपनी ठोस सतह की वजह से गैस दानवों से काफी अलग होते हैं, जो कि मुख्यतः हाइड्रोजन, हीलियम और विभिन्न प्रावस्थाओ में मौजूद पानी के मिश्रण से बने होते हैं।
लगभग सभी स्थलीय ग्रहों की संरचना एक जैसी होती है - ज्यादातर लोहे का बना हुआ एक केंद्रीय धात्विक सत्व, जिसके चारों ओर एक सिलिकेट आवरण होता है। चंद्रमा भी इनके समान है, पर उसका कोर बहुत छोटे आकार का है। ऐसे ग्रहों पर तंग घाटियाँ, क्रेटर, पर्वत तथा ज्वालामुखी पाये जाते हैं।
सिद्धांततः स्थलीय ग्रह दो प्रकार के होते हैं - सिलिकेट ग्रह, जिनके घटकों में सिलिकॉन यौगिकों का प्रभुत्व होता है एवं कार्बन ग्रह, जिनमें कार्बन के यौगिकों का प्रभुत्व होता है।
२०१२ औरोरा गोलीबारी
२० जुलाई २०१२ को औरोरा, कोलोराडो में सेंच्युरी फ़िल्म थिएटर पर मध्यरात्रि के "द डार्क नाईट राइसेस" के शो के दरमियाँ गोलीबारी हुई। एक हथियारबंद व्यक्ति, जो टैक्टिकल कपड़ो से सुसज्जित था, ने आंसू गैस के हथगोले फेंके व ७० नागरिको पर गोलीबारी की जो फ़िल्म देखने सिनेमाघर के निकट जमा हुए थे। १२ लोगों की इसमें मृत्यु हो गई व ५८ ज़ख़्मी हुए। इस घटना का एकमेव अपराधी जेम्स एगन होल्म्स था जिसे सिनेमा के बाहर कुछ ही मिनटों में गिरफ्तार कर लिया गया।
गोलीबारी ९ क्रमांक के सिनेमाघर पर हुई जो सेंच्युरी १६ मल्टीप्लेक्स (सिनेमार्क द्वारा संचालित), टाउन सेंटर औरोरा शौपिंग मॉल, १४३०० इ, आलमेडा अवेन्यु में स्थित है। पुलिस के अनुसार हत्यारे ने टिकट ख़रीदा व सिनेमाघर में जा कर पहली पंक्ति में अपना स्थान ग्रहण किया। फ़िल्म शुरू होने के लगभग २० मिनट बाद वह इमारत से बाहर एक आपातकालीन मार्ग से आया व अपनी कार की ओर बढ़ा जो निकास द्वार के निकट खड़ी थी। वहाँ उसने सुरक्षात्मक कपडे पहने व अपनी बंदूक निकाल लि। फ़िल्म शुरू होने के आधे घंटे के बाद पुलिस के अनुसार वह पुनः निकास द्वार से सिनेमाघर में घुसा। उसने काले कपडे, गैस मास्क, एक लोडबियरिंग की जैकेट, हेलमेट, व दस्ताने पहन रखे थे।
सामी लोग
सामी लोग () उत्तरी स्वीडन, नॉर्वे, फिनलैंड और रूस के कोला प्रायद्वीप में बसने वाले एक आदिवासी समुदाय का नाम है। यह जिस आर्कटिक क्षेत्र में रहते हैं उसे सापमी () भी बुलाया जाता है और इसका क्षेत्रफल लगभग ३,८८,३५० किमी है। मूल रूप से यह लोग सामी भाषाएँ बोलते हैं जो युराली भाषा-परिवार की एक शाखा है। पारम्परिक रूप से इनका व्यवसाय रेनडियर-पालन, मछली पकड़ना, भेड़ चराना और जंगली जानवरों का शिकार करना हुआ करता था। सामियों की कुल आबादी १.५ से २ लाख के बीच अनुमानित की गई है।
सामियों को यूरोप में पहले 'लैप' या 'लैपलैंडर' बुलाया जाता था, लेकिन सामी अब इसे एक अपशब्द समझते हैं क्योंकि इसका मतलब '(रफ़ू के लिए प्रयोग होने वाला) कपड़े का चिथड़ा' है। इस शब्द का तात्पर्य यह था कि सामी ग़रीब और फटेहाल हैं।
सामी लोग अपनी मातृभूमि में पिछले ५,००० सालों से बस रहे हैं, हालाँकि इनके इलाक़ें में १०,००० वर्ष पुराने अवशेष मिले हैं जिनमें से कुछ पर उसी प्रकार के चित्रण हैं जो सामी आज भी परंपरागत रूप से प्रयोग करते हैं।। यह यूरोप के सबसे उत्तरतम मूल निवासी समझे जाते हैं। इन्हें प्राचीन रोमन इतिहासकार टैसिटस ने अपनी लिखाईयों में 'फ़ेन' () का नाम दिया था। माना जाता है कि पिछले हिमयुग के दौरान सामियों के पूर्वज नॉर्वे के पश्चिमी तट पर बसे हुए थे और जैसे-जैसे बढ़ती गर्मी से हिमानियाँ (ग्लेशियर) हटते गए वैसे यह पूर्व की ओर बाक़ी उत्तरी स्कैंडिनेविया में फैल गए।
यूरोप में यह एक विवाद का विषय रहा है कि सामी पहले अपने आधुनिक क्षेत्र से कितना दक्षिण तक विस्तृत थे। इस प्रशन के उत्तर पर सामियों का अपनी ज़मीनों पर अधिकार होने का निर्णय भी टिका हुआ था। पहले तो यह समझा जाता रहा कि वे मध्य स्कैंडिनेविया से उत्तर में ही रहते थे लेकिन आधुनिक खोज से दक्षिणी नॉर्वे के कुछ भागों में भी मध्यकालीन सामी अवशेष मिले हैं।
१८वीं सदी तक सामी लोग बहुत हद तक नॉर्वे से स्वतन्त्र जीवन व्यतीत करते थे, लेकिन १९वीं सदी में अपने राष्ट्र को संगठित करने के प्रयास में नॉर्वे ने सामियों पर अपनी संस्कृति छोड़कर नॉर्वेइयाई संस्कृति और भाषा अपनाने के लिए दबाव डाला। उत्तरी नॉर्वे का विकास किया गया और उस से भी सामियों में अपनी संस्कृति के लिए हीन भावना उत्पन्न हुई। स्वीडेन और फिनलैंड में इतना दबाव नहीं था लेकिन वहाँ भी पाठशालाओं में सामी भाषाओं पर पाबंदी लगा दी गई। स्वीडन में १९१३-१९२० काल में नस्लवादी नीतियों के तहत सामियों को एक हीन जाति बताया गया। जीवित लोगों और क़ब्रों में दफ़न शरीरों से अध्ययन के लिए सैम्पल लिए गए। कुछ सामी स्त्रियों की ज़बरदस्ती नसबंदी कर दी गई ताकि वे संतान न पैदा कर सकें। नॉर्वेइयाई लोगों को सामी क्षेत्रों में घुसकर बसने के लिए रियायतें दी गई। जब नात्ज़ी जर्मनी ने स्कैंडिनेविया पर क़ब्ज़ा किया तो उन्होंने सामी संस्कृति के चिह्नों को मिटाने की भी बहुत चेष्टा करी।
१९७९ में नॉर्वे के सामी क्षेत्र के फ़िनमार्क ज़िले () के आलता () शहर में एक बाँध बनने की योजना बनी। सामियों ने इसका पुरज़ोर विरोध किया। बाँध फिर भी बना लेकिन इस घटना से सामियों में अपने अधिकारों और अपनी पहचान ले लिए लड़ने की एक नई चेतना जन्मी। १९८६ में सामियों ने अपना एक राष्ट्रगान और ध्वज बनाया। २००५ में नॉर्वे की संसद ने 'फ़िनमार्क विधेयक' पारित किया जिसके अंतर्गत सामी संसद और फ़िनमार्क प्रांतीय परिषद को फ़िनमार्क ज़िले के उन इलाक़ों का प्रशासन सौंपा गया जिनपर पहले नॉर्वे की सरकार का नियंत्रण था। अब सामी अपनी भाषा और संस्कृति को फिर जागृत करने की कोशिशों में लगे हुए हैं।
स्कीबाज़ी
स्कीबाज़ी या स्की का खेल () बर्फ़ पर यात्रा करने की एक विधि है जिसमें पाँव के नीचे स्की (लकड़ी, धातु या प्लास्टिक के तंग तख़्ते) बांधकर उन्हें बर्फ़ पर फिसलाया जाता है। आधुनिक युग में यह एक प्रकार का खेल माना जाता है। इसमें ऐसे जूते पहने जाते हैं जो विशेष कुंडियों के ज़रिये नीचे स्कीओं से जुड़ जाते हैं। स्कीबाज़ी में अक्सर दोनों हाथों में सहारे के लिए एक-एक छड़ी () पकड़ी जाती है।
आधुनिक स्की-बाज़ी चार प्रकार की होती है: ढलान स्की-बाज़ी () या ऐल्पाइन स्की-बाज़ी () - में स्की के तख़्ते पाँव के दोनों ओर (यानि उँगलियों की तरफ़ और एड़ी की तरफ़) जूते से जुड़ जाते हैं। पाँव और स्की एक दूसरे से स्वतन्त्र रूप से बिलकुल नहीं हिल सकते। इसका प्रयोग तेज़ी से ढलान से नीचे आने के लिए होता है। मैदानी स्की-बाज़ी () में जूता स्की से केवल उँगलियों की ओर ही जुड़ा होता है जबकि एड़ी स्वतन्त्र रूप से हिल सकती है। स्की-बाज़ इन स्कीओं को बर्फ़ पर फिसलाकर बड़े क्षेत्र पर यात्रा कर सकता है। रास्तें में थोड़ी बहुत ऊपर-नीचे की ढलानें भी हो सकती हैं लेकिन आमतौर पर वह पहाड़ी ढलानें नहीं होतीं जहाँ 'ऐल्पाइन स्कीबाज़ी' की जाती है। टॅलमार्क स्की-बाज़ी () ढलानों पर की जाती है लेकिन इसमें एड़ी आज़ाद होती है। जहाँ 'ऐल्पाइन स्कीबाज़ी' में एड़ी-उंगलियाँ दोनों बंधी होती हैं, वहाँ टॅलमार्क स्कीबाज़ी में एड़ी खुली होने से स्कीबाज़ कुछ हद तक मुड़ते हुए अपने घुटने टेक सकता है, जिस से ढलान पर नीचे जाते हुए मोड़ बहुत लचकीले और गहरे होते हैं। स्की कूद () में एक ढलान से तेज़ी से नीचे जाकर स्कीबाज़ हवा में उछल जाते हैं। इस खेल की प्रतियोगिता में जो उछलकर सबसे दूर पहुँचे उसी को विजेता माना जाता है।
इतिहासकारों का मानना है कि संभवतः विश्व में सबसे पहले स्कीबाज़ी का आविष्कार उत्तरी स्कैंडिनेविया के सामी लोगों ने किया था। प्राचीन ग्रंथों में सामियों को 'स्क्रिडफ़िन्नर' () जैसे नाम भी दिए जाते थे, जिसका अर्थ 'स्कीबाज़ सामी' है। आदिकाल में सामी और नोर्डिक लोग स्कीबाज़ी का प्रयोग शिकार, युद्ध और यातायात में किया करते थे। स्कीबाज़ी दर्शाने वाले सबसे पुराने चित्र लगभग ५००० ईसापूर्व काल के हैं और नॉर्वे के नोर्डलैंड क्षेत्र में मिले हैं। इनमें एक स्कीबाज़ को दर्शाया गया है, जिसनें सहारे के लिए केवल एक ही छड़ी पकड़ी हुई है।
अटलांटिक की लड़ाई
अटलांटिक की लड़ाई द्वितीय विश्वयुद्ध में लगातार चलने वाला सबसे लंबा सैन्य अभियान था जो सन् १९३९ को शुरु हुआ तथा सन् १९४५ में जर्मनी की हार के साथ समाप्त हुआ। यह लड़ाई मित्र राष्ट्रों द्वारा जर्मनी की नौसैनिक नाकेबन्दी— जो कि जर्मनी पर युद्ध के ऐलान के एक दिन बाद से शुरू कर दी गई थी— और फिर जर्मनी द्वारा मित्र राष्ट्रों की पलट नाकेबन्दी पर केन्द्रित थी। सन् १९४० के मध्य से सन् १९४३ के अंत तक यह लड़ाई अपने चरम पर थी। अटलांटिक की लड़ाई में जर्मन नौसेना क्रीक्समरीन की यू-बोटों ने जर्मन वायुसेना लुफ़्तफ़ाफ़ा के साथ मिलकर कामयाबी के साथ मित्र राष्ट्रों के व्यापारिक बेड़ों पर नाकेबन्दी की और बड़ी संख्या में उन्हें डुबाकर मित्र राष्ट्रों का बहुत नुक़सान किया था।
यू-बोट
यू-बोट जर्मन भाषा में "यू-बूट" का अंग्रेज़ीकरण है। यू-बूट ख़ुद जर्मन भाषा में "अंटरसीबूट" (unterseeboot) का संक्षिप्त रूप है जिसका अंग्रेज़ी में मतलब होता है समुद्र के अन्दर की नाव। यह जर्मनी की नौसेना क्रीक्समरीन द्वारा प्रथम तथा द्वितीय विश्वयुद्ध में इस्तेमाल में लाई जाने वाली पनडुब्बियाँ थीं। हालांकि यह दुश्मन की नौसेना के युद्धपोतों के ख़िलाफ़ भी काफ़ी कारगर थी लेकिन जर्मनी ने इसका क़ामयाबी के साथ उपयोग अटलांटिक की लड़ाई में किया जब उसने मित्र राष्ट्रों के विरुद्ध नौसैनिक नाकाबन्दी की और इससे काफ़ी मात्रा में दुश्मन के व्यापारिक जहाज़ डुबाये।
माध्यमिक शिक्षा बोर्ड, राजस्थान
माध्यमिक शिक्षा बोर्ड, राजस्थान () (संक्षेप में मा. शि. बो., राजस्थान) राजस्थान, भारत में स्कूल स्तर की शिक्षा के लिए एक बोर्ड है। माध्यमिक शिक्षा बोर्ड, राजस्थान, राजस्थान सरकार का एक सरकारी अभिकरण है। बोर्ड राजस्थान राज्य में माध्यमिक शिक्षा के संवर्धन और विकास के लिए उत्तरदायी है। बोर्ड को १९५७ में स्थापित किया गया था। बोर्ड का मुख्यालय अजमेर में स्थित है। राजस्थान माध्यमिक शिक्षा अधिनियम १९५७ के तहत बोर्ड का गठन किया गया था।
यामेन
यामेन () चीन के राजवंशों के काल में किसी शाही अफ़सर के कार्यालय और घर को कहा करते थे। वैसे तो यह नाम चीन में सदियों से प्रयोग होता आया है लेकिन चिंग राजवंश काल में यह अंग्रेज़ी में भी प्रवेश कर गया। अपने यामेन से राजसेवक अपने अधीन क्षेत्र या शहर का प्रशासन करता था। उसके कार्यभारों में स्थानीय वाणिज्य, सरकारी निर्माण, मुक़द्दमों की सुनवाई व निर्णय और भिन्न प्रकार की नीतियाँ तथा आदेश जारी करना था। आमतौर पर वह अपने यामेन के साथ लगे एक गृह में ही अपने परिवार के साथ रहता था। यह विशेषकर चिंग राजवंश के दौरान होता था जब किसी भी सरकारी अफ़सर के लिए अपने ही मातृप्रान्त में काम करने पर सख़्त​ मनाही थी।
यामेनों की प्रथा १९११ के बाद चीन में समाप्त हो गई लेकिन आम चीनी कठबोली में आज भी कभी-कभी सरकारी दफ़्तरों को 'यामेन' कह दिया जाता है। अक्सर यह तब प्रयोग होता है जब किसी अहंकारी या निकम्मे सरकारी कर्मचारी की बात हो रही हो।
स्की
स्की () लकड़ी, धातु या प्लास्टिक के पतले और लम्बे तख़्तों को कहते हैं जिन्हें जूतों के नीचे जोड़कर स्कीबाज़ी (स्कीइंग) का खिलाड़ी बर्फ़ पर फिसलाकर यात्रा करता है। आमतौर पर दोनों पावों के लिए दो अलग स्की होती हैं। स्कीओं को जूतों से जोड़ने वाले बंधन अलग प्रकार के होते हैं, लेकिन अधिकतर विशेष प्रकार के जूतों के नीचे बनी कुंडियों में खटकाकर कसकर बंध जाते हैं। लगभग सभी स्कीओं में पाँव की उँगलियों वाली तरफ़ से तो जूते स्की के साथ जोड़े जाते हैं लेकिन कुछ प्रकार की स्की-खेलों में पाँव एड़ी की तरफ़ से स्की से नहीं जुड़े होते (जबकि अन्य स्कीबाज़ी में उस ओर से भी जुड़े होते हैं)।
हिटलर दीदी
हिटलर दीदी "(जेंरल दीदी भी कहा जनता है)" एक भारतीय टेलीविजन नाटक ज़ी टीवी पर।
युवा इंदिरा शर्मा (रति पांडे द्वारा निभाई), अकेले उसके बड़े परिवार के लिए प्रदान की भारी जिम्मेदारी से काफी तौला खुद चुनौतीपूर्ण काम में फेंकता है और उसके परिवार की अच्छी तरह से किया जा रहा है उसके जीवन में एकमात्र एजेंडा बन जाता है। में चुनौतियों दैनिक दोनों घर और काम के सामने अपने रास्ते पर फेंक का सामना करना पड़ रहा है, वह हास्य की उसकी भावना को खो देता है, उसे महीन भावनाओं को महसूस करने की क्षमता और एक रेजिमेंट अनुशासक, एक काम और जो उसे खोने के कगार पर लगभग हमेशा एक पूर्णतावादी बन जाता है शांत करते हैं। तब दर्ज करें, ऋषि (सुमित वत्स द्वारा निभाई), एक किरायेदार धूप जिसका मुस्कान, प्रसन्नचित बुद्धि और उल्लासपूर्ण भावना के एक परिवार है कि उनके हिटलर दीदी के शासनकाल के तहत हताश महसूस करने लगे है के लिए ताजा हवा के एक सांस की तरह आता है। स्पार्क्स जब ऐसे तेजी से विषम व्यक्तित्व एक ही छत के नीचे रास्ते को पार उड़ जाएगा? ऋषि इंदिरा मुस्कान, सपना है और सब फिर से प्यार करने में सफल होगा? केवल समय ही बताएगा!
सप्तभंगी नय
स्यादवाद या अनेकान्तवाद या सप्तभङ्गी का सिद्धान्त जैन धर्म में मान्य सिद्धान्तों में से एक है। 'स्यादवाद' का अर्थ 'सापेक्षतावाद' होता है। यह जैन दर्शन के अंतर्गत किसी वस्तु के गुण को समझने, समझाने और अभिव्यक्त करने का सापेक्षिक सिद्धांत है। 'सापेक्षता' अर्थात 'किसी अपेक्षा से'। अपेक्षा के विचारों से कोई भी चीज सत्‌ भी हो सकती है और असत्‌ भी। इसी को 'सत्तभंगी नय' से समझाया जाता है। इसी का नाम 'स्यादवाद' है।
जैन धर्म के अनुसार भिन्न-भिन्न दृष्टिकोणों से देखे जाने के कारण प्रत्येक ज्ञान भी भिन्न-भिन्न हो सकता है। केवल दो ('सत्य' और 'असत्य') नहीं, बल्कि सात स्तरीय तर्कपद्धति। ज्ञान की यह विभिन्नता सात प्रकार की हो सकती है-
यह पहला मत है। उदाहरण के तौर पर यदि कहा जाय कि 'स्यात् हाथी खम्भे जैसा है' तो उसका अर्थ होगा कि किसी विशेष देश, काल और परिस्थिति में हाथी खम्भे जैसा है। यह मत भावात्मक है।
यह एक अभावात्मक मत है। इस परिप्रेक्ष्य में हाथी के संबंध में मत इस प्रकार होना चाहिए कि- स्यात् हाथी इस कमरे के भीतर नहीं है। इसका अर्थ यह नहीं है कि कमरे में कोई हाथी नहीं है। स्यात् शब्द इस तथ्य का बोध कराता है कि विशेष रूप, रंग, आकार और प्रकार का हाथी इस कमरे के भीतर नहीं है। जिसके बोध में हाथी दीवार या रस्सी की तरह है उसके लिए अभावात्मक मत के रूप में इस नय का प्रयोग किया जाता है। स्यात् शब्द से उस हाथी का बोध होता है जो मत दिये जाने के समय कमरे में उपस्थित नहीं है।
इस मत का अर्थ है कि वस्तु की सत्ता किसी विशेष दृष्टिकोण से हो भी सकती है और नहीं भी। हाथी के उदाहरण को ध्यान में रखें तो वह खम्भे के समान हो भी सकती है और नहीं भी हो सकती है। ऐसी परिस्थितियों में 'स्यात् है और स्यात् नहीं है' का ही प्रयोग हो सकता है।
यदि किसी मत में परस्पर विरोधी गुणों के संबंध में एक साथ विचार करना हो तो उस विषय में "स्यात् अवक्तव्यम्" का प्रयोग किया जाता है। हाथी के संबंध में कभी ऐसा भी हो सकता है कि निश्चित रूप से नहीं कहा जा सके कि वह खम्भे जैसा है या रस्सी जैसा। ऐसी स्थिति में ही स्यात् अवक्तव्यम् का प्रयोग किया जाता है। कुछ ऐसे प्रश्न होते हैं जिनके संबंध में मौन रहना, या यह कहना कि इसके बारे में निश्चित रूप से कुछ भी नहीं कहा जा सकता, उचित होता है। जैन दर्शन का यह चौथा परामर्श इस बात का प्रमाण है कि वे विरोध को एक दोष के रूप में स्वीकार करते हैं।
कोई वस्तु या घटना एक ही समय में हो सकती है और फिर भी संभव है कि उसके विषय में कुछ कहा न जा सके। किसी विशेष दृष्टिकोण से हाथी को रस्सी जैसा कहा जा सकता है। परन्तु दृष्टि का स्पष्ट संकेत न हो तो हाथी के स्वरूप का वर्णन असंभव हो जाता है। अतः हाथी रस्सी जैसी और अवर्णनीय है। जैनों का यह परामर्श पहले और चौथे नय को जोड़ने से प्राप्त होता है।
किसी विशेष दृष्टिकोण से संभव है कि किसी भी वस्तु या घटना के संबंध में 'नहीं है' कह सकते हैं, किंतु दृष्टि स्पष्ट न होने पर कुछ भी नहीं कहा जा सकता। अतः हाथी रस्सी जैसी नहीं है और अवर्णनीय भी है। यह परामर्श दूसरे और चौथे नय को मिला देने से प्राप्त हो जाता है।
इस मत के अनुसार एक दृष्टि से हाथी रस्सी जैसी है, दूसरी दृष्टि से नहीं है और जब दृष्टिकोण अस्पष्ट हो तो अवर्णनीय भी है। यह परामर्श तीसरे और चौथे नय को मिलाकर बनाया गया है।
मिसिस कौशिक की पाँच बहुएँ
मिसिस कौशिक की पाँच बहुएँ एक भारतीय टेलीविजन श्रृंखला हैं कि ज़ी टीवी पर अकड़ है। शो ૨૦ जून ૨૦૧૧ को प्रीमियर हुआ। यह मूलतः सोम - गुरु से प्रसारित किया, लेकिन अब ३ अक्टूबर ૨૦૧૧ के रूप में सोमवार - शुक्रवार ऐर है। रंग से कड़ी प्रतिस्पर्धा के बावजूद हिट से शो उत्तराँ और बालाजी टेलीफिल्म्स, लोकप्रिय शो सोनी टीवी पर क्या हुआ तेरा वादा, इस शो अच्छा २.५-२.६ की औसत टीआरपी लाभ और यह रहा यह कमाता से तीसरे ज़ी टीवी पर सबसे बेहतरीन शो इसकी।ه
श्रीमती कौशिक की पांच बहुएं एक प्रकाश एक विस्तृत संयुक्त मध्यम वर्ग परिवार और अपनी सख्त और अनुशासक माँ का दिल परिवार नाटक है। एक संयुक्त राजस्थानी परिवार के दुर्जेय महामाता के रूप में, बल्कि वह ably उसके घर की बागडोर आयोजित किया गया है, अपने पति के जीवन में सबसे महत्वपूर्ण निर्णय किया, उसके पाँच पुत्र और चार बेटियों में कानून। कहानी श्रीमती बिन्देश्वरी कौशिक ने अपने सबसे छोटे बेटे के लिए पांचवें बहू के लिए खोज के साथ शुरू होता है। उसके अनुसार, एक आदर्श बहू जो प्रकृति के तत्वों की एक समामेलन (अग्नि, जल, वायु अंतरिक्ष और पृथ्वी) उसके अन्य चार प्यार, ईमानदार और आज्ञाकारी में कानून बेटियों द्वारा प्रतिनिधित्व गुण जैसा होना चाहिए है। लवली दर्ज करें - एक मुक्त उत्साही, मज़ा को प्यार, सुंदर युवा लड़की है जो अपने खुद के नियम बनाने के बजाय किसी और को है में विश्वास रखता है। लवली सोचता है कि यह पूरी तरह से स्वीकार्य है करने के क्रम में किसी की मदद के लिए झूठ! त्वरित उसकी सोच में, वह एक उंगली की तस्वीर पर एक धागा स्पिन लेकिन उसे झूठ हानिरहित और इरादा किसी की भावनाओं को चोट कभी नहीं कर सकते हैं। क्या से प्रसन्नचित एक परिवार नाटक है कि जीवन के प्रति उनके अलग अलग दृष्टिकोण के बावजूद बिन्देश्वरी दिल में लवली यात्रा इस प्रकार है।
पवित्र रिश्ता
पवित्र रिश्ता एक अत्यंत लोकप्रिय भारतीय दैनिक धारावाहिक था जो ज़ी टीवी पर प्रसारित और एकता कपूर की बालाजी टेलीफिल्म्स द्वारा निर्मित था। पवित्र रिश्ता मुंबई शहर और दैनिक समस्याओं को जो वे सामना करने के लिए दिन के आम मध्यम वर्ग के परिवारों के सरल जीवन का चित्रण है। कहानी दो प्रेमी मानव और अर्चना की यात्रा पर विशेष रूप से केंद्रित है।
The Lions Gold Awards is presented by the Lions Club of Mumbai to honour and recognize the professional excellence of Bollywood & Television. Pavitra Rishta has received three awards in 2011.
The Apsara Film & Television Producers Guild Awards is presented by the Bollywood film industry to honour and recognize the professional excellence of their peers. Pavitra Rishta has received one award.
The FICCI Frames Excellence Honours is an award ceremony honouring the Hindi film & TV industry.
The Global Indian Film and TV Honours is an award ceremony for the Hindi film & TV industry.
यूटीसी अंतर
यूटीसी अंतर () या सविस अंतर किसी भी स्थान के मानक समय के यूटीसी (समन्वयित विश्वव्यापी समय) से अंतर को बोलते हैं। मसलन किसी भी क्षण में भारत का मानक समय उस समय के यूटीसी से ५.५ घटे आगे होता है, इसलिए भारत का यूटीसी अंतर +५:३० बताया जाता है।
कुछ देशों में गर्मियों में हर रोज़ थोड़ा जल्दी होने वाले प्रकाश का प्रयोग राष्ट्रीय-स्तर पर उर्जा बचने के लिए किया जाता है। इसके लिए हर वर्ष में निर्धारित शुरूआती और अंतिम तिथियाँ तय करके उन दोनों के बीच पूरे राष्ट्र की घड़ियाँ एक घंटा आगे कर दी जाती है। इस से पूरे देश की दिनाचार्य लगभग एक घंटे पहले शुरू होती है और एक घंटे पहले ख़त्म होती है, यानि रात को बत्तियाँ इत्यादि एक घंटा कम प्रयोग होती हैं और उर्जा की बचत होती है। इस रीति को दिवालोक बचत समय (दि॰ब॰स॰, ) कहा जाता है। जिन दिनों में किसी स्थान पर दि॰ब॰स॰ चालू हो वहाँ (केवल दि॰ब॰स॰ काल के लिए) यूटीसी अंतर में +१:०० जोड़ दिया जाता है। इस वजह से किसी भी समय मंडल में कुछ स्थान वर्ष में कुछ महीनों के लिए अपना यूटीसी अंतर बदल सकते हैं।
दिवालोक बचत समय
दिवालोक बचत समय (दि॰ब॰स॰, ) या ग्रीष्मसमय () कुछ देशों की उस प्रथा को कहते हैं जहाँ गर्मियों के मौसम में सुबह जल्दी होने वाली रौशनी का लाभ उठाने के लिए ग्रीष्म ऋतु में घड़ियों को आगे कर दिया जाता है। आमतौर पर दि॰ब॰स॰ में हर वर्ष में निर्धारित शुरूआती और अंतिम तिथियाँ तय करके प्रशासनिक आदेश द्वारा घड़ियों को एक घंटा आगे चलाया जाता है। इस से पूरे देश की दिनचर्या लगभग एक घंटे पहले शुरू होती है और एक घंटे पहले ख़त्म होती है, यानि रात को बत्तियाँ इत्यादि एक घंटा कम प्रयोग होती हैं और उर्जा की बचत होती है।
फिर सुबह होगी
फिर सुबह होगी एक भारतीय नाटक ऑपेरा श्रृंखला है कि वर्तमान में बुंदेलखंड क्षेत्र की बेदिया समुदाय, मध्य प्रदेश के बारे में ज़ी टीवी पर ऐर जाता है पर प्रीमियर हुआ ૧૭ अप्रैल, ૨૦૧૨। यह हर सोम - शुक्र ૦૯:૩૦ ऐर। यह महाबलेश्वर के पास वाई गांव में गोली मार दी जा रही है।
यह कहानी सुगनी नामक एक लड़की की है। जिसका कोई लक्ष्य नहीं था और कोई आशा भी नहीं था। वह केवल अपने माँ के जैसे वही कार्य को कर रही थी। लेकिन उसे जब बाहरी दुनिया के बारे में पता चलता है तो उसे भी इच्छा होती है कि वह भी उसी प्रकार जीवन बिताए जैसे अन्य लोग। इसी पर यह कहानी आधारित है।
डान्स इंडिया डान्स लिल मास्टर्स २
डांस इंडिया डांस टीम में डांस इंडिया डांस डांस इंडिया डांस सीरीज के Li'l मास्टर्स के 2 सीजन शुरू हो रहा है। इसमें भाग लेने के लिए उम्र बाधा नहीं है। केवल बच्चों के 4-13 वर्ष की उम्र के बीच में भाग ले सकते हैं। शो अब 28 अप्रैल से 2012 में ज़ी टीवी पर प्रसारित किया जा रहा है।
जटोली शिव मंदिर
जटोली शिव मंदिर भारत देश के हिमाचल प्रदेश राज्य के सोलन जिलेमें स्थित है, जिसकी स्थापना श्री श्री 1008 स्वामी कृष्णानंद परमहंस महाराज ने की थी। स्वामी कृष्णानंद परमहंस 1950 में जटोली आए थे। 1974 में मंदिर का निर्माण कार्य शुरू हो गया था। जटोली की हसीन वादियों में स्थित है यह भव्य शिव मंदिर। इसका निर्माण पिछले 35 वर्ष से चल रहा है। जटोली में मंदिर की स्थापना स्वामी कृष्णानंद परमहंस ने 1973 की थी जो 1983 में ब्रह्मलीन हो गए। जटोली की हसीन वादियों में स्थित है यह भव्य शिव मंदिऱ।
स्वामी कृष्णानंद के समाधि लेने के बाद मंदिर प्रबंधक कमेटी ने मंदिर का निर्माण जारी रखा। मंदिर में हाल ही में 11 फुट लंबा स्वर्ण कलश चढ़ाया गया है। इससे मंदिर की ऊंचाई करीब 122 फुट तक पहुंच गई। कमेटी का दावा है कि यह उत्तर भारत का सबसे ऊंचा शिव मंदिर है। जटोली स्थित शिव मंदिर में जल्द ही 17 लाख रुपए की लागत का स्फटिक शिवलिंग की स्थापना और प्राण प्रतिष्ठा की जाएगी।
यहां पर भगवान शिव, माता पार्वती, गणेश, कार्तिकेय और हनुमान की मूर्तियां स्थापित की जाएंगी। मंदिर की खास बात है कि इसका निर्माण भक्तों द्वारा किए गए दान से ही किया गया है। मंदिर निर्माण पर अब तक करोड़ों रुपए खर्च हो चुके हैं। शिव मंदिर के साथ प्राकृतिक शिव गुफा के दर्शन के लिए आज भी भक्त दर्शन के लिए आते हैं।
विद्युत ग्रिड
विद्युत उत्पादकों से विद्युत शक्ति लेकर विद्युत उपभोक्ताओं तक उपलब्ध कराने के लिये प्रयोग किये जाने वाले परस्पर जुड़े हुए विद्युत नेटवर्कों को विद्युत ग्रिड (electrical grid) कहते हैं। इसके मुख्य तीन भाग होते हैं - विद्युत संयंत्र (power stations), संचरण लाइनें (transmission lines) तथा ट्रांसफॉर्मर
विद्युत ग्रिडों को कई प्रकार से जोड़ा जा सकता है। इनका वर्नन नीचे दिया गया है-
विद्युत् उत्पादकों से विद्युत् लेकर उपभोक्ताओ को उपलब्ध कराने हेतु परस्पर जुड़े हुए विद्युत् तंत्र को विद्युत् ग्रिड कहते है, इसके मुख्यतया तीन घटक होते है :
१- 'शक्ति संयंत्र (पॉवर स्टेशन) - इसके अंतर्गत दहनशील ईंधन (coal, natural गैस, biomass) अथवा अदाहनशील ईंधन ((wind, solar, nuclear, hydro power) से विद्युत् का उत्पादन किया जाता है।
२- संचरण तंत्र - इसके अंतर्गत विद्युत् को आपूर्ति केंद्र से देय केंद्र तक प्रेषित किया जाता है।
३- ट्रांस्फार्मर -विद्युत् वितरण हेतु वोल्टज को स्टेप-डाउन करता है।
हिट्टी साम्राज्य
हिट्टी साम्राज्य अनातोलिया यानि आज के तुर्की में स्थित एक साम्राज्य ईसापूर्व 1900 में था जो हिन्द-आर्य मूल के लोगों का माना जाता है। इसकी व्याख्या के लिये आर्य प्रवास तथा स्थानांतरण सिद्धांत का सहारा लिया जाता है। असीरियाई लोगों से इन्होंने कीलाकार लिपि में लिखना सीखा था। सभ्यता के बारे में पूर्ण और प्रामाणिक रूप से बहुत कुछ ज्ञात नहीं है।
यूटीसी+०१:००
यूटीसी +०१:०० () वह यूटीसी समय अंतर है जो समन्वयित विश्वव्यापी समय (यूटीसी) से एक घंटा आगे हो, यानि +०१:०० हो। इस यूटीसी अंतर का प्रयोग इन मानक समयों में होता है:
यह यूटीसी अंतर इन देशों और क्षेत्रों में वर्षभर के लिए प्रयोग होता है: अल्जीरिया, अंगोला, बेनिन, कैमरून, मध्य अफ़्रीकी गणतंत्र, चाड, कोंगो गणतंत्र, कोंगो लोकतान्त्रिक गणराज्य (बान्दुन्दु, बा-कोंगो, एकातेअर​, किन्शासा क्षेत्रों में), भूमध्यरेखीय गिनी, गाबोन, नाइजर, नाइजीरिया व तुनीसिया।
उत्तरी गोलार्ध (हेमिस्फ़ीयर) के कई देशों में दिवालोक बचत समय (डेलाईट सेविंग टाइम) लागू होता है। उनमें से वह देश जहाँ यह यूटीसी अंतर केवल सर्दियों में मानक समय के रूप में प्रयोग होता है इस प्रकार हैं: अल्बानिया, अंदोरा, ऑस्ट्रिया, बेल्जियम, बॉस्निया व हेर्त्ज़ेगोवीना, क्रोएशिया, चेक गणराज्य, डेनमार्क (फ़रो द्वीपों और ग्रीनलैंड छोड़कर), फ़्रांस, जर्मनी, जिब्राल्टर, हंगरी, आयरलैंड, इटली, लिक्टेन्स्टाइन, लग्ज़म्बोर्ग, मासेदोनिया, माल्टा, मोनाको, मोन्टेनेग्रो, नेदरलैंड्ज़​, नॉर्वे, पोलैंड, सान मरीनो, सर्बिया, स्लोवाकिया, स्लोवीनिया, स्पेन (कैनेरी द्वीपों को छोड़कर), स्वीडन, स्विट्ज़रलैंड व वैटिकन​।
टिप्पणी (१) - आयरलैंड में शीतकालीन समय की प्रथा है और इसमें सर्दियों में घड़ियाँ एक घंटा पीछे कर दी जाती है।
दक्षिणी गोलार्ध में यह यूटीसी अंतर नामीबिया में (केवल सर्दियों में) मानक समय के रूप में प्रयोग होता है।
उत्तरी गोलार्ध (हेमिस्फ़ीयर) के कई देशों में दिवालोक बचत समय (डेलाईट सेविंग टाइम) लागू होता है। उनमें से वह देश या क्षेत्र जहाँ यह यूटीसी अंतर केवल गर्मियों में दिवालोक बचत समय के रूप में प्रयोग होता है इस प्रकार हैं: ऐल्डरनी, फ़रो द्वीप, गर्नज़ी, आइल ऑफ़ मैन, जर्ज़ी, मरोक्को, पुर्तगाल (अज़ोरेस द्वीपों को छोड़कर), सार्क, कैनेरी द्वीप व यूनाइटेड किंगडम।
पी7 न्यूज
पी7 न्यूज एक हिन्दी टी वी चैनल था। यह एक समाचार चैनल था। यह समाचार चैनल बंद हो चुका है। इसके कर्मचारियों और पी7 न्यूज प्रबंधन के बीच बकाया वेतन को लेकर लंबे समय तक विवाद चला।
यूटीसी +०२:००
यूटीसी +०२:०० () वह यूटीसी समय अंतर है जो समन्वयित विश्वव्यापी समय (यूटीसी) से दो घंटे आगे हो, यानि +०२:०० हो।
यह यूटीसी अंतर इन समय मंडलों के देशों और क्षेत्रों में वर्षभर के लिए प्रयोग होता है:
उत्तरी गोलार्ध (हेमिस्फ़ीयर) के कई देशों में दिवालोक बचत समय (डेलाईट सेविंग टाइम) लागू होता है। उनमें से वह समय मंडल के देश/क्षेत्र जहाँ यह यूटीसी अंतर केवल सर्दियों में मानक समय के रूप में प्रयोग होता है इस प्रकार हैं:
दक्षिणी गोलार्ध में यह यूटीसी अंतर नामीबिया में (केवल सर्दियों में) मानक समय के रूप में प्रयोग होता है।
उत्तरी गोलार्ध (हेमिस्फ़ीयर) के कई देशों में दिवालोक बचत समय (डेलाईट सेविंग टाइम) लागू होता है। उनमें से उन समय मंडलों देश या क्षेत्र जहाँ यह यूटीसी अंतर केवल गर्मियों में दिवालोक बचत समय के रूप में प्रयोग होता है इस प्रकार हैं:
दक्षिणी गोलार्ध में यह यूटीसी अंतर नामीबिया में (केवल गर्मियों में) दिवालोक बचत समय के रूप में प्रयोग होता है।
खाड़ी
खाड़ी समुद्री पानी के ऐसे जलाशय को कहते हैं जो किसी ओर से सागर या महासागर से तो जुड़ी हो लेकिन जिसके इर्द-गिर्द काफ़ी हद तक धरती का घेरा हो। ध्यान दें कि समुद्री तट में छोटे-से मोड़ को यह दर्जा नहीं दिया जाता और केवल महत्वपूर्ण क्षेत्रफल वाले जलाशयों को ही 'खाड़ी' बुलाया जाता है। उदाहरण के लिए गुजरात से लगी हुई खंभात की खाड़ी तीन ओर से धरती से घिरा हुआ अरब सागर का एक अंश है।
अंग्रेज़ी में 'खाड़ी' के लिए दो शब्द इस्तेमाल होते हैं। पतली खाड़ियों को आमतौर पर 'गल्फ़' () और चौड़ी खाड़ियों को 'बे' () कहा जाता है, हालांकि इस से विपरीत प्रयोग भी अंग्रेज़ी में प्रचलित हैं। इनके अतिरिक्त 'बाईट' () और 'साउंड' () भी कभी-कभी खाड़ी के लिए इस्तेमाल होने वाले शब्द हैं। अरबी भाषा में खाड़ी को 'ख़लीज' () कहा जाता है और यह शब्द मध्य-पूर्व की बहुत-सी कंपनियों और संगठनों के नाम में 'फ़ारस की खाड़ी' () की निकटता के कारणवश पाया जाता है।
कक्षीय नियम
उत्केन्द्रता -गणित के हिसाब से उत्केन्द्रता हमें यह बतलाता है की कोई वक्र कितना अधिक या कम वृत्तीय है।
चरखारी
चरखारी भारत के उत्तर प्रदेश राज्य के महोबा ज़िले में स्थित एक नगर है। यह बुन्देलखण्ड का कश्मीर है। यह चरखारी रियायत की राजधानी थी। विजय सागर, मलखान सागर, वंशी सागर, जय सागर, रतन सागर और कोठी ताल नामक झीलें हैं। चरखारी नगरी को वृज का स्वरूप एवं सौन्दर्य प्रदान करते कृष्ण के 108 मन्दिर है। जिसमें सुदामापुरी का गोपाल बिहारी मन्दिर, रायनपुर का गुमान बिहारी, मंगलगढ़ के मन्दिर, बख्त बिहारी, बाँके बिहारी के मन्दिर तथा माडव्य ऋषि की गुफा है। यह चरखारी तहसील का मुख्यालय भी है और विधान सभा सीट का नाम भी चरखारी है। विधान सभा क्षेत्र है।
चरखारी की भूगोलीय अवस्थिति पर है और यह समुद्र तल से १८४ मीटर (६०३ फीट) की ऊँचाई पर स्थित है। यह स्थान कई झीलों से घिरा हुआ है और अपनी प्राकृतिक सुंदरता के कारण "बुन्देलखण्ड का काश्मीर" कहा जाता है।
अंग्रेजों के समय में यह एक छोटी राजशाही के रूप में मौजूद था जो भारत की आजादी के बाद अधिगृहीत कर लिया गया।यहाँ के शासकों ने ब्रिटिश राज़ के समय अंग्रेजों का साथ दिया...इस बात से क्षुब्ध तात्या टोपे द्वारा यहाँ एक बार आक्रमण किया गया जिससे घबरा कर यहाँ के राजा ने बिना युद्ध किये तात्या टोपे की सभी शर्त मान ली और चौथ दे के अपनी जान बचायी। तभी से भारत के स्वाधीनता संग्राम मे यहाँ के राज्य को जयचंद के राज्य से तुलना की जाती है। लेकिन यहाँ के राजाओं ने यहाँ कई तालाबों मंदिरों का भी निर्माण कराया।
के जनगणना के आंकड़ों के अनुसार, चरखारी नगर पालिका के अंतर्गत कुल ५,०६६ मकान थे और कुल २७,७६० लोग निवासी थे जिनमें १४,७१२ पुरुष और १३,०४८ महिलायें थीं। शून्य से छह वर्ष की आयु के अंतर्गत बच्चों की संख्या ३५५४ थी जो कुल जनसंख्या का १२% थी। चरखारी नगर पालिका में लिंगानुपात ८८७ दर्ज किया गया जो राष्ट्रीय औसत ९१२ से काफ़ी कम है। साक्षरता ७३.८ % है जो राज्य के औसत ६७.६८ % से अधिक है। पुरुष साक्षरता ८२.२४ % और महिला साक्षरता ६४.२९ % दर्ज की गयी है।
चरखारी में प्रसिद्द गोवर्धन जू मेला लगता है और लोगों के मुताबिक़ इसकी शुरूआत राजा मलखान सिंह ने १८८३ ई॰ में की थी।
डाई हार्ड (फ़्रैंचाईज़ी)
"डाई हार्ड" शृंखला () एक एक्शन फ़िल्मों की शृंखला है जिसकी शुरुआत १९८८ में फ़िल्म "डाई हार्ड" से हुई थी जो रोड्रिक थोर्प द्वारा लिखित उपन्यास "नथिंग लास्ट फॉरएवर" पर आधारित थी। शृंखला की चारो फ़िल्में मुख्य किरदार जॉन मक्लैन (ब्रूस विलिस द्वारा अभिनीत) के इर्द-गिर्द घुमती है जो न्यू यॉर्क शहर पुलिस डिटेक्टिव है व हर फ़िल्म में आतंकवादियों के गुटों का सामना करता है।
क्या आप अंधेरे से डरते हैं?
क्या आप अँधेरे से डरते हैं? (अंग्रेजी: "Are You Afraid of the Dark?") एक संयुक्त कनाडा डरावनी / कल्पना थीम्ड संकलन टेलीविजन श्रृंखला है। मूल श्रृंखला कनाडाई कंपनी और अमेरिकी कंपनी निकलोडियन के बीच एक संयुक्त निर्माण किया गया था। शो रिकमंड, ब्रिटिश कोलंबिया और मॉन्ट्रियल क्यूबेक, उनके उपनगरों समेत द्वीप में फिल्माया गया था।
नए निर्देशकों, लेखकों और कलाकारों के साथ एक पुनर्जीवित श्रृंखला के निकलोडियन द्वारा 1999 से 2000 तक का उत्पादन किया गया था और भी चटकारना पर प्रसारित मूल लाइनअप के छठे और सातवें दौर के लिए लौटने से एकमात्र सदस्य टकर () था, हालाँकि समापन मिनी श्रृंखला, जो विशेष रूप से कहानी और वास्तविकता के बीच की रेखा को धुँधला द्वारा इस शो स्थापित प्रारूप से तोड़ दिया के लिए लौट आए।
यह भारत में, 15 सितंबर, 2008 को हँगामा टीवी पर में प्रसारित किया। उस समय तक शो आधिकारिक तौर पर हिंदी में डब किया गया था। यह 8:30 पर हर रात नए एपिसोड के साथ सोमवार से शुक्रवार तक प्रसारित किया गया था। 2012 में, शो सोनिक निकलोडियन के लिए स्थानांतरित कर दिया। द वही हिंदी डब संस्करण चले गए उस चैनल के लिए। यह हवा दोहराता जारी रखा 2013 तक।
उत्तरी अमेरिका में 1990-1996 से भाग गया। उत्तरी अमेरिका में 1999-2000 से भाग गया।
युग (बुनियादी तिथि)
कालक्रम विज्ञान में युग () समय के किसी ऐसे क्षण को कहते हैं जिस से किसी काल-निर्धारण करने वाली विधि का आरम्भ किया जाए। उदाहरण के लिए विक्रम संवत कैलेण्डर को ५६ ईसापूर्व में उज्जैन के राजा विक्रमादित्य ने शकों पर विजय पाने के अवसर पर शुरू किया, यानि विक्रम संवत के लिए ५६ ईपू ही 'युग' है जिसे शून्य मानकर समय मापा जाता है।
सभी कालदर्शक किसी एक विशेष दिन से शुरू होते हैं और उसे आमतौर पर वर्ष ० या वर्ष १ का अंक देकर आगे बढ़ते हैं।उदाहरण के लिये,
पृथ्वी समेत लगभग सभी खगोलीय वस्तुएँ हमेशा हिलती रहती हैं या उनमें अन्य परिवर्तन आते रहते हैं (मसलन तारों की रौशनी ऊपर-नीचे होती रहती है) इसलिए अगर उनकी गति, स्थान या किसी अन्य चीज़ का माप बताना हो तो आवश्यक है कि यह भी स्पष्ट किया जाए कि यह माप किस समय के लिए बताया जा रहा है। खगोलशास्त्रियों के समुदाय समय-समय पर एक दिनांक को नया खगोलीय युग घोषित कर देते हैं और फिर उसका प्रयोग करते हैं - तारों की दूरियाँ, ग्रहों के अक्षीय झुकाव, गैलेक्सियों के सापेक्ष कान्तिमान (रौशनी) सभी उस युग के अनुसार बताई जाती हैं। समय गुज़रने के साथ ब्रह्माण्ड बदलता है और एक समय आता है जब उस खगोलीय युग पर जो वस्तुओं की स्थिति थी वह वर्तमान स्थिति से बहुत अलग हो जाती है। ऐसा होने पर आपसी सहमती बनाकर फिर एक नया खगोलीय युग घोषित किया जाता है और सभी वस्तुओं की स्थिति का उस नए युग के लिए अद्यतन किया जाता है। वर्तमान युग का नाम 'J2000.0' है और इसका बुनियादी क्षण १ जनवरी २००० की दिनांक को दोपहर के १२:०० बजे था।
संगणकों (कम्प्यूटरों) में समय का हिसाब रखा जाता है और अलग-अलग कम्प्यूटर प्रणालियों में अलग-अलग युगों का प्रयोग होता है। उदाहरण के लिए:
चुम्बकीय द्विध्रुव
चुम्बकीय आघूर्ण (मैग्नेटिक डाइपोल) चुम्बकत्व में सबसे सरल रचना है। किसी जटिल चुम्बकीय संरचना को अनेकों चुम्बकीय आघूर्णों से बना हुआ माना जा सकता है। दूसरे शब्दों में कहें तो चुम्बकीय आघूर्ण, किसी धारावाही बन्द लूप या चुम्बकीय द्विध्रुव की सीमान्त अवस्था है जब स्रोत अत्यन्त लघु आकार का हो जाय।
युगारम्भ (खगोलशास्त्र)
खगोलशास्त्र में युगारम्भ () समय के किसी एक आम सहमति से चुने हुए क्षण को कहते हैं जिसपर आधारित किसी खगोलीय वस्तु या प्रक्रिया की स्थिति के बारे में जानकारी दी जाए। ब्रह्माण्ड में लगभग सभी वस्तुओं में लगातार परिवर्तन आते रहते हैं - तारों की हमसे दूरी बदलती है, तारों की रौशनी उतरती-चढ़ती है, ग्रहों का अक्षीय झुकाव बदलता है, इत्यादि - इसलिए यह आवश्यक है कि जब भी किसी वास्तु का कोई माप दिया जाए तो यह स्पष्ट कर दिया जाए कि वह माप किस समय के लिए सत्य था। इसलिए जब पंचांग बनाए जाते हैं जो खगोलीय वस्तुओं की भिन्न समयों पर दशा बताते हैं तो उन्हें किसी खगोलीय युग पर आधारित करना ज़रूरी होता है।
खगोलशास्त्रियों के समुदाय समय-समय पर एक दिनांक को नया खगोलीय युग घोषित कर देते हैं और फिर उसका प्रयोग करते हैं। समय गुज़रने के साथ ब्रह्माण्ड बदलता है और एक समय आता है जब उस खगोलीय युग पर जो वस्तुओं की स्थिति थी वह वर्तमान स्थिति से बहुत अलग हो जाती है। ऐसा होने पर आपसी सहमती बनाकर फिर एक नया खगोलीय युग घोषित किया जाता है और सभी वस्तुओं की स्थिति का उस नए युग के लिए अद्यतन किया जाता है।
वर्तमान युग का नाम 'J2000.0' है और इसका युगारम्भ क्षण १ जनवरी २००० की दिनांक को दोपहर के १२:०० बजे था।
2016 ग्रीष्मकालीन ओलम्पिक
2016 ग्रीष्मकालीन ओलम्पिक, आधिकारिक तौर पर XXXI ओलम्पियाड खेल, विश्व की सर्वोच्च प्रमुख अन्तर्राष्ट्रीय बहु-खेल प्रतियोगिता का 31वाँ संस्करण है जिसका आयोजन ब्राज़ील के रियो डि जेनेरो शहर में हुआ था। इस में अमरीका पहले पायदान पर रहा था।
2016 के ग्रीष्मकालीन ओलंपिक कार्यक्रम में 306 घटनाओं के 28 खेल शामिल थे। प्रत्येक अनुशासन में घटनाओं की संख्या कोष्ठकों में देखा जाता है
सभी 206 राष्ट्रीय ओलम्पिक समितियों ने कम से कम एक एथलीट के लिए योग्यता प्राप्त की है। खेल के लिए एथलीटों के योग्य होने वाले पहले तीन देशों में जर्मनी, ग्रेट ब्रिटेन और नीदरलैंड थे, जो 2014 एफईआई वर्ल्ड इक्वेस्ट्रियन गेम्स में टीम के आयोजन में पदक जीतकर टीम के ड्रेसशॉए के लिए चार एथलीटों में से प्रत्येक योग्य थे। मेजबान राष्ट्र के रूप में, ब्राज़ील को कुछ खेलों के लिए स्वत: प्रवेश मिला है जिसमें सभी साइकिल चालन विषयों और वेटलिफ्टिंग कार्यक्रमों के लिए छह स्थानों शामिल हैं। 2016 ग्रीष्मकालीन ओलंपिक पहला खेल है जिसमें कोसोवो और दक्षिण सूदान भाग लेने के लिए पात्र हैं। कई एंटी डोपिंग उल्लंघनों के लिए बल्गेरियाई और रूसी भारोत्तोलक को रियो ओलंपिक से प्रतिबंधित कर दिया गया था।
कुवैत को अक्टूबर 2015 में देश की ओलंपिक समिति में सरकारी हस्तक्षेप से पांच साल में दूसरी बार प्रतिबंध लगा दिया गया था। शीर्ष दस सूचीबद्ध एनओसी गोल्ड मेडल की संख्या के अनुसार नीचे सूचीबद्ध हैं मेजबान राष्ट्र ब्राजील कुल मिलाकर 19 पदक (7 स्वर्ण, 6 रजत और 6 कांस्य) के साथ 13 वें स्थान पर रहे।
"राष्ट्र द्वारा इस तालिका को क्रमबद्ध करने के लिए, कुल पदक गिनती, या कोई अन्य स्तंभ, कॉलम शीर्षक के बगल में सॉर्ट करें आइकन पर क्लिक करें।" [[श्रेणी:2016 ग्रीष्मकालीन ओलम्पिक]] [[श्रेणी:रियो डि जेनेरो]] [[श्रेणी:ब्राज़ील में खेल]] [[श्रेणी:ग्रीष्मकालीन ओलम्पिक]]
कोनिग्ज़बर्ग के सात पुल
कोनिग्ज़बर्ग के सात पुल () गणित की एक ऐतिहासिक रूप से प्रसिद्ध पहेली है। सन् १७३६ में लियोनार्ड ओइलर ने दिखाया कि इसका कोई हल नहीं है और साथ-सी-साथ संस्थिति (टोपोलॉजी) और ग्राफ़ सिद्धान्त के क्षेत्रों की नीव रखी।
प्रूशिया के राज्य में प्रेगेल नदी के दोनों किनारों पर बसा कोनिग्ज़बर्ग नाम का एक शहर था। नदी के बीच में दो द्वीप थे जो एक-दूसरे से और मुख्यभूमि से सात पुलों के द्वारा जुड़े हुए थे। पहेली यह थी: क्या कोई ऐसा मार्ग ढूँढा जा सकता है जिसमें हर पुल पर से एक और केवल एक, बार गुज़रा जाए? पहेली में पुल ही नदी को पार करने का एकमात्र तरीक़ा थे और किसी भी पुल पर आधे रास्ते जाकर लौटना मना था। न ही किसी पुल पर दो बार जाने की अनुमति थी। ओइलर ने दिखाया कि इस पहेली का कोई हल नहीं है, यानि ऐसा कोई मार्ग नहीं है जो हर पुल पर एक और सिर्फ़ एक, ही बार ले जाए।
ओइलर ने सबसे पहले तो यह कहा कि इस पहेली में केवल पुलों का ही महत्व है। उनके अलावा शहर में और किन मार्गों पर निकला जाता है, इसकी कोई अहमियत नहीं। इस से वह शहर के उलझे हुए नक़्शे की बजाय एक सरल लकीरों वाला ग्राफ़ प्रयोग कर पाया। इस ग्राफ़ ने पहेली का सार स्पष्ट कर दिया।
इसकी लकीरें पुल थीं और इसके बिंदु शहर के अन्य हिस्से। अब प्रशन सीधा था: क्या किसी भी एक बिंदु से शुरू होकर कोई ऐसा मार्ग लिया जा सकता है जो हर लकीर पर केवल एक ही बार गुज़रता हो? ओइलर ने देखा कि किसी भी मार्ग के शुरू और अंत के बिन्दुओं को छोड़कर, हर बीच के बिंदु में एक लकीर से प्रवेश और दूसरी लकीर से निकास करना होगा। यानि अगर हर पुल (लकीर) पर एक ही बार जाने की अनुमति है तो किसी भी बिंदु पर शून्य, दो या दो के गुणज (मल्टिपल) की संख्या के पुल होने चाहियें। परन्तु देखा जा सकता है कि पहेली के हर बिंदु पर विषम संख्या के पुल हैं (कहीं ३ और कहीं ५)। इसका सीधा तात्पर्य यह है कि यह पहेली जिस प्रकार का मार्ग मांग रही है ऐसा कोई मार्ग बन ही नहीं सकता।
ओइलर की इस पहेली को समझने की विधि बहुत प्रभावशाली रही। यह स्पष्ट हो गया कि गणित और ज्यामिति के प्रश्नों की एक श्रेणी है जिसमें आकारों को बिना कोई परिवर्तन किये समझना आवश्यक नहीं है। इनमें केवल कुछ गुणों को अलग करके उन्हें एक सरल ग्राफ़ जैसे ढाँचे में लगाकर उनका उत्तर निकाला जा सकता है। यही आगे चलकर संस्थिति (टोपोलॉजी) के क्षेत्र का बुनियादी सिद्धांत बना। गणित की इस शाखा को कभी-कभी मज़ाक से 'रबड़ की चादर वाली ज्यामिति' भी कहते हैं क्योंकि अगर यही बिंदु और लकीरें किसी रबड़ की चादर पर बनाकर उसे (बिना फाड़े) कितना ही खीचकर कितना ही टेढ़ा-मेढ़ा किया जाए, उसमें समझें जाने वाले मूल गुणों पर कोई प्रभाव नहीं पड़ता।
रामदुलारे त्रिवेदी
रामदुलारे त्रिवेदी (जन्म: 1902, मृत्यु: 1975) संयुक्त राज्य आगरा व अवध (वर्तमान उत्तर प्रदेश) के एक प्रमुख क्रान्तिकारी थे। उन्होंने असहयोग आन्दोलन में भाग लिया था जिसके कारण उन्हें छ: महीने के कठोर कारावास की सज़ा काटनी पड़ी। जेल से छूटकर आये तो राम प्रसाद 'बिस्मिल' द्वारा गठित हिन्दुस्तान रिपब्लिकन ऐसोसिएशन के सक्रिय सदस्य बन गये। वे एक सच्चे स्वतन्त्रता सेनानी थे। उन्हें काकोरी काण्ड में केवल पाँच वर्ष के सश्रम कारावास का दण्ड मिला था। स्वतन्त्र भारत में उनका देहान्त 11 मई 1975 को कानपुर में हुआ। 1921 से 1945 तक कई बार जेल गये किन्तु स्वर नहीं बदला। "प्रताप" और "टंकार" जैसे दो दो साप्ताहिक समाचार पत्रों का सम्पादन किया। त्रिवेदी जी ने कुछ पुस्तकें भी लिखी थीं जिनमें उल्लेखनीय थी-"काकोरी के दिलजले" जो 1939 में छपते ही ज़ब्त हो गयी। उनकी यह पुस्तक इतिहास का एक दुर्लभ दस्तावेज़ है। राम दुलारे त्रिवेदी का जन्म उन्नाव जिले के करनाई पुर गाँव में 1902 के मार्च महीने में हुआ था। बचपन में पिता गुजर गये। परिवार में विधवा माँ और एक छोटा भाई था। गणेशशंकर विद्यार्थी ने उन्हें कानपुर में स्काउट मास्टर की नौकरी दिला दी। नई नई नौकरी लगी थी कि 1921 में असहयोग आन्दोलन शुरू हो गया। उन्होंने एक स्वयंसेवक की हैसियत से उसमें शिरकत की और पीलीभीत में गिरफ्तार कर लिये गये। सज़ा हुई और बरेली जेल भेज दिये गये। वहाँ उनकी मुलाकात रोशन सिंह से हुई जो उस समय शाहजहाँपुर के सक्रिय सदस्य के रूप में पहले से ही सज़ा काट रहे थे। जेल में इन्हें चक्की पीसने को दी गयी तो जेलर से भिड़ गये जिसके कारण बड़ी मार पड़ी किन्तु चक्की नहीं पीसी। जेल की पुलिस द्वारा भयंकर यातनायें दी गयीं किन्तु वे एक ही उत्तर देते रहे - "चक्की औरतें पीसती हैं, मर्द नहीं।" आखिरकार तन्हाई की कोठरी में डाल दिया गया। 1924 में स्थापित हिन्दुस्तान रिपब्लिकन ऐसोसिएशन के सदस्यों में त्रिवेदी जी का प्रमुख योगदान था। यही संस्था बाद में हिन्दुस्तान सोशलिस्ट रिपब्लिकन ऐसोसिएशन में तब्दील हो गयी। उन्हें क्रान्तिकारी गतिविधियों में भाग लेने के कारण गिरफ्तार किया गया। काकोरी काण्ड के मुकदमे के फैसले में उन्हें 1926 में केवल पाँच वर्ष की सजा ही सुनायी गयी क्योंकि उनके खिलाफ़ पुलिस कोई पुख्ता सबूत नहीं जुटा सकी।
जेल से छूटकर आने के बाद उन्होंने पहले प्रताप में काम किया फ़िर अपना अखबार टंकार निकाला। आजीवन खादी के अतिरिक्त उन्होंने नं तो कोई अन्य वस्त्र पहना और न ही अपने स्वाभिमान की कीमत पर किसी से कभी समझौता किया।
त्रिवेदी जी बरेली सेण्ट्रल जेल से छूटकर कानपुर आ गये। कानपुर आने के बाद विवाह किया, दो पुत्रियों को जन्म देने के बाद पत्नी चल बसीं। अपने छोटे भाई के परिवार के साथ रहते हुए पूरा जीवन काट दिया। सरकार के खिलाफ़ लेख लिखने के कारण बार बार किसी न किसी आरोप में जेल जाते रहे। उन्होंने कुछ पुस्तकें भी लिखी थीं जिनमें मुख्य हैं-
उनकी पुस्तक "काकोरी के दिलजले" ब्रिटिश राज द्वारा तत्काल ज़ब्त कर ली गयी। जब हिन्दुस्तान आज़ाद हो गया तो यह पुस्तक पुन: प्रकाशित हुई। त्रिवेदी जी को इस बात का बहुत मलाल रहा कि जवाहरलाल नेहरू ने अपनी आत्मकथा "मेरी कहानी" में काकोरी काण्ड के मुकदमें को उल्लेख करने के योग्य ही न समझा जबकि पण्डित नेहरू लखनऊ जेल में क्रान्तिकारियों से सलाह मशविरा करने अक्सर आते थे।
भंजक आसवन
भंजक आसवन (Destructive distillation) वह रासायनिक प्रक्रम है जिसमें उच्च ताप पर गरम करने के कारण काष्ठ आदि पदार्थ अपघतित हो जाते हैं। प्रायः यह शब्द कार्बनिक पदार्थों को हवा की अनुपस्थिति या बहुत कम आक्सीजन की उपस्थिति में सम्साधित करने को कहते हैं। इस प्रक्रिया द्वारा बड़े अणु टूट जाते हैं। कोक, कोयला गैस, गैस कार्बन, कोलतार तथा अमोनिया लिकर आदि कोयले के भंजक आसवन के बाद प्राप्त किये जाते हैं। C१५H३०-----------c६H१४+c८H१६
वास्तव मै भंजन एक जटिल प्रक्रिया है, जिसके अंतर्गत अनेक प्रकार की किया।
सार्वजनिक भविष्य निधि
पब्लिक प्रोविडेंट फण्ड अथवा लोक भविष्य निधि (Public Provident Fund (पीपीएफ़)) भारत में बचत एवं कर-बचत करने के लिये प्रयुक्त एक जमा योजना है। बहुत से लोग इसे सेवानिवृति के समय धन प्राप्ति का साधन भी मानते हैं।
पीपीएफ का खाता किसी डाकघर में, भारतीय स्टेट बैंक की किसी शाखा में, तथा कुछ अन्य राष्ट्रीकृत बैंकों में खोले जा सकते हैं। आइसीआइसीआई बैंक भारत का पहला निजी स्वामित्व वाला बैंक है जिसे पीपीएफ खाता खोलने की अनुमति है।
1 कोई भी वयस्क अपने नाम में या किसी नाबालिग के नाम में पीपीएफ खाता खोल सकता है।
2 खाते की अवधि १५ वर्ष होती है जिसकी समाप्ति पर खाते को पाँच-पांच वर्ष के लिये कितनी भी बार बढ़ाया जा सकता है। बढ़े हुए खाते में भी कर आदि के सभी लाभ मिलते रहते हैं।
3 खाते में प्रतिवर्ष कम से कम ५०० रूपए जमा करना अनिवार्य है। अधिकतम एक लाख पचास हजार रूपये प्रतिवर्ष (वित्तवर्ष) जमा किये जा सकते हैं। यह राशि वर्ष में १२ या इससे कम किस्तों में कभी भी जमा कर सकते हैं।
4 किसी महीने की ५ तारीख से उस महीने की अन्तिम तारीख के बीच जो न्यूनतम राशि खाते में होती है उसी पर व्याज मिलता है। व्याज की दर सरकार समय-समय पर निर्धारित करती है।
5 पीपीएफ में जमा की गयी राशि 80C के अन्तर्गत आमदनी में से घटायी जाती है। इसी प्रकार पीपीएफ से प्राप्त मूलधन तथा व्याज आयकर एवं सम्पत्ति कर से मुक्त होता है।
6 आवश्यक होने पर पीपीएफ खाते में जमा राशि से ऋण भी लिया जा सकता है।
7 सात वर्ष के बाद खाते से आंशिक निकासी भी की जा सकती है।
8 पीपीएफ खाते में किसी को नामित किया जा सकता है तथा मूल खाताधारी की मृत्यु की दशा में नामित व्यक्ति को इस खाते का मालिक मान लिया जायेगा।
9 खाते को बैंक से डाकघर या डाकघर से बैंक में स्थानान्तरित किया जा सकता है।
10 एक व्यक्ति अपने नाम पर सिर्फ् एक अकाउंट खोल सकता है.
11 पीपीफ स्कीम भारत सरकार के अधीन होती है. इसलिए इसमें पैसे सेफ रहते है और बैंक FD से ज्यादा व्याज मिलता है.
क़दम क़दम बढ़ाए जा
क़दम क़दम बढ़ाए जा सुभाष चन्द्र बोस द्वारा संगठित आज़ाद हिन्द फ़ौज का तेज़ क़दम ताल गीत था। इसके बोल लखीमपुर खीरी के अवधी कवि और स्वतंत्रता सेनानी वंशीधर शुक्ल ने लिखे थे। आगे चलकर यह भारत में एक बहुत लोकप्रीय देशभक्ति का गीत बन गया।क़दम क़दम बढ़ाये जा ख़ुशी के गीत गाये जा ये ज़िंदगी है क़ौम की  तू क़ौम पे लुटाये जा
तू शेर-ए-हिन्द आगे बढ़ मरने से तू कभी न डर उड़ा के दुश्मनों का सर जोश-ए-वतन बढ़ाये जा
क़दम क़दम बढ़ाये जा ख़ुशी के गीत गाये जा ये ज़िंदगी है क़ौम की तू क़ौम पे लुटाये जा
हिम्मत तेरी बढ़ती रहे ख़ुदा तेरी सुनता रहे जो सामने तेरे खड़े तू ख़ाक़ में मिलाये जा
क़दम क़दम बढ़ाये जा ख़ुशी के गीत गाये जा ये ज़िंदगी है क़ौम की तू क़ौम पे लुटाये जा
चलो दिल्ली पुकार के क़ौमी-निशाँ संभाल के लाल क़िले पे गाड़ के लहराये जा लहराये जा
क़दम क़दम बढ़ाये जा ख़ुशी के गीत गाये जा ये ज़िंदगी है क़ौम की तू क़ौम पे लुटाये जा
आशवरी
आसावरी ( या, आसावरी) प्राचीन भारतीय संगीताचार्यों के अनुसार राग 'श्री' की एक प्रमुख रागिनी। ऋतु, समय और भावादि का वैज्ञानिक विश्लेषण करके प्रमुख 132 प्रकार के राग-रागिनियों की कल्पना की गई थी किंतु आधुनिक विद्वानों ने यह विभेद हटाकर सबको राग की ही संज्ञा दी है। आशावरी वियोगशृंगार की रागिनी (राग) है और इसके गायन का समय दिन का द्वितीय प्रहर है। इसका लक्षण 'रागप्रकाशिका' नामक ग्रंथ (सन्‌ 1899 ई.) में यों दिया है:अशावरी रागिनी के जो चित्र उपलब्ध हैं उनमें अपना जातीय परिधान पहने एक युवती बैठी सर्पों से खेल रही है और सामने दो बीनकार बैठे बीन बजा रहे हैं।
आरोह: S R m P d S'
अवरोह: S' n d P m P g R S